open-index/open-wikipedia-markdown huggingface dataset:
Μανώλης Χουρδάκης

Ο **Μανώλης Χουρδάκης** του Δράκου (1939) είναι αντιστράτηγος εν αποστρατεία της Ελληνικής Αστυνομίας, της οποίας διετέλεσε αρχηγός από το 1993 μέχρι το 1996.

## Βιογραφικό
Γεννήθηκε το 1939 στην Αγία Παρασκευή Ηρακλείου Κρήτης και το 1958 κατατάχθηκε στο Σώμα της τότε Ελληνικής Βασιλικής Χωροφυλακής. Αποφοίτησε από τη Σχολή Αξιωματικών Χωροφυλακής αλλά και από την Νομική Σχολή του Πανεπιστημίου Αθηνών. Μετεκπαιδεύτηκε επανειλημμένα στο εξωτερικό σε υπηρεσιακά θέματα. Επί χούντας (1967—74) απολύθηκε από την Χωροφυλακή λόγω των δημοκρατικών του φρονημάτων.

Υπηρέτησε σε κρίσιμες θέσεις. Από τον Οκτώβριο του 1981 μέχρι τον Αύγουστο του 1984, ως αντισυνταγματάρχης και συνταγματάρχης της Χωροφυλακής, διατέλεσε διευθυντής της υπηρεσίας ασφάλειας του πρωθυπουργού Ανδρέα Παπανδρέου. Στις κρίσεις του Μαρτίου του 1989 τοποθετήθηκε διευθυντής της Ασφάλειας Αττικής, αλλά έξι μήνες αργότερα, το Σεπτέμβριο της ίδιας χρονιάς, και αφού εν τω μεταξύ είχε αλλάξει η κυβέρνηση, αποστρατεύθηκε μαζί με αρκετούς άλλους αξιωματικούς μετά τη δολοφονία του Παύλου Μπακογιάννη από τη 17 Νοέμβρη, κάτι που προκάλεσε την έντονη αντίδραση του ΠΑΣΟΚ που κατήγγειλε ότι οι μαζικές αποστρατείες αξιωματικών γίνονταν με πολιτικές σκοπιμότητες.

Τον Οκτώβριο του 1993, με την επάνοδο του ΠΑΣΟΚ στην εξουσία και του Ανδρέα Παπανδρέου στην πρωθυπουργία, ο Μανώλης Χουρδάκης επανήλθε στην υπηρεσία του ως μηδέποτε απομακρυνθείς και διετέλεσε αρχηγός της Ελληνικής Αστυνομίας από τις 3 Νοεμβρίου 1993 μέχρι τις 6 Μαρτίου 1996.

Τον Νοέμβριο του 1995, σχεδίασε την επιχείρηση εφόδου και κατάληψης του Εθνικού Μετσοβίου Πολυτεχνείου η οποία κατέληξε σε συλλήψεις 394 αντιεξουσιαστών, μεταξύ των οποίων και οι μετέπειτα ηγέτες ενόπλων τρομοκρατικών οργανώσεων Νίκος Μαζιώτης και Λάμπρος Φούντας.

Αποστρατεύθηκε το 1996 μετά από αστυνομική επιχείρηση στον καταυλισμό Τσιγγάνων του Ασπροπύργου. Τον διαδέχθηκε ο Αθανάσιος Βασιλόπουλος.

## Παραπομπές


Κατηγορία:Έλληνες αξιωματικοί της χωροφυλακής
Κατηγορία:Αρχηγοί ελληνικής αστυνομίας
Ισπανικό πρωτάθλημα ποδοσφαίρου ανδρών 2014-15

To **Ισπανικό πρωτάθλημα ποδοσφαίρου ανδρών 2014-15** είναι η 84η διοργάνωση από την καθιέρωσή της. Η σεζόν ξεκίνησε τον Αύγουστο του 2014 και ολοκληρώθηκε στις 23 Μαΐου του 2015. Πρωταθλήτρια αναδείχθηκε η Μπαρτσελόνα για 23η φορά στην ιστορία της.

## Έδρες

## Βαθμολογία

**1** Η Έλτσε υπόβιβάστηκε αντί της Έιμπαρ λόγω οικονομικών προβλημάτων.

## Αποτελέσματα

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
|}

## Κορυφαίοι σκόρερ

Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα.

## Κορυφαίοι στις ασίστ

Εδώ βλέπετε ποιοι παίκτες έχουν δώσει τις περισσότερες ασίστ στο πρωτάθλημα.

Κατηγορία:Πριμέρα Ντιβιζιόν
Βαγγέλης Φουντουκίδης

Ο **Βαγγέλης Φουντουκίδης** (γενν. 30 Απριλίου 1929) είναι Έλληνας δημοσιογράφος, θεατρικός συγγραφέας και παρουσιαστής αθλητικών εκπομπών.

Από το 1949 έως το 1985 υπήρξε συντάκτης της ''Αθλητικής Ηχούς'', ενώ επίσης εργάσθηκε στο *[[Έθνος (εφημερίδα)|Έθνος]]* (ως προϊστάμενος του αθλητικού τμήματος) και στην κρατική τηλεόραση.

Μαζί με τον Γιάννη Διακογιάννη παρουσίαζαν την "Αθλητική Κυριακή" από το 1970 έως το 1985, που συνταξιοδοτήθηκε.

Ασχολήθηκε επίσης με το θέατρο σαν επιχειρηματίας από το 1981 έως το 1984, αλλά και συγγραφέας, καθώς έγραψε τρεις κωμωδίες.

Ήταν παντρεμένος και πατέρας δυο γιων, εκ των οποίων ο ένας είναι ο -επίσης- δημοσιογράφος Μιχάλης Φουντουκίδης.

## Πηγές
* Βιογραφικό του Βαγγέλη Φουντουκίδη

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 21ου αιώνα
Αγία Άννα Κέρκυρας

Η **Αγία Άννα** είναι οικισμός της Κέρκυρας. Διοικητικά υπάγεται στην τοπική κοινότητα Αλειμματάδων, της δημοτικής ενότητας (τέως δήμου) Παλαιοκαστριτών), του δήμου Κερκύρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα.. Πριν το σχέδιο *Καποδίστριας* και το πρόγραμμα *Καλλικράτης* ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.  
## Γεωγραφικά στοιχεία
Η Αγία Άννα είναι ημιορεινός ηπειρωτικός οικισμός στο δυτικό τμήμα της Κέρκυρας. Βρίσκεται δίπλα στους Αλειμματάδες, με θέα στους Οθωνούς (Διαπόντια Νησιά) και σε μέσο σταθμικό υψόμετρο 345. Απέχει περίπου 25 χλμ ΒΔ. της πόλης της Κέρκυρας.   
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Αλειμματάδων της Κέρκυρας. Με το ΦΕΚ 244Α - 04/12/1997 αποσπάστηκε από την κοινότητα Αλειμματάδων και προσαρτήθηκε στον δήμο Παλαιοκαστριτών. Με το ΦΕΚ 87Α - 07/06/2010 αποσπάστηκε από τον δήμο Παλαιοκαστριτών και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Κεντρικής Κέρκυρας και Διαποντίων Νήσων.
## Αξιοθέατα
*Η εκκλησία της Αγίας Άννας στη βορειοανατολική είσοδο του οικισμού
## Εκδηλώσεις
*Το πανηγύρι της Αγίας Άννας, στις 25 Ιουλίου
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

## Εξωτερικοί σύνδεσμοι
*http://www.aleimmatades.org/aleimmatades-community/ 

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Αγία Άννα Ηρακλείου

Η **Αγία Άννα** είναι οικισμός της κοινότητας Εθιάς, της δημοτικής ενότητας (τέως δήμου) Αστερουσίων), του δήμου Αρχανών - Αστερουσίων, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μονοφατσίου του νομού Ηρακλείου, στο γεωγραφικό διαμέρισμα Κρήτης.

## Γεωγραφία
Η Αγία Άννα είναι πεδινός οικισμός στο νότιο τμήμα του νομού Ηρακλείου. Βρίσκεται λίγο βορειότερα της επαρχιακής οδού Χάρακα-Μάρθας και 3 χλμ. ΒΑ. του Πύργου, σε μεσό σταθμικό υψόμετρο 220. Απέχει περίπου 45 χλμ. Ν. του Ηρακλείου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κονότητα Εθιάς του νομού Ηρακλείου. Με το ΦΕΚ 244Α - 04/12/1997, αποσπάστηκε από την κοινότητα Εθιάς και προσαρτήθηκε στον δήμο Αστερουσίων. Με το ΦΕΚ 87Α - 07/06/2010 αποσπάστηκε από τον δήμο Αστερουσιών και προσαρτήθηκε στο δήμο Αρχανών-Αστερουσίων.

## Παραπομπές


## Πηγές
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Αγια Αννα
Κατηγορία:Δήμος Αρχανών - Αστερουσίων
Λίμνη Ουίσουε

Η **Λίμνη Ουίσουε** ή **Γουίσγουε** (ισπανικά: *Lago Huishue*,  προφορά ΔΦΑ: [ˈwiswe]) βρίσκεται στην κοινότητα Λάγο Ράνκο στις Άνδεις στη νότια Χιλή. Ακριβέστερα η λίμνη βρίσκεται 10 χλμ νότια της λίμνης Μάιουε (η λεκάνη απορροής στην οποία ανήκει) 15 χλμ βορειοανατολικά από το ηφαίστειο Πουγιέουε και 10 χλμ. δυτικά από τα σύνορα Χιλής-Αργεντινής.

Στην αλλαγή του έτους 1948-1949, ο χιλιανός ποιητής Πάμπλο Νερούδα κρύφτηκε στο δάσος από τη νομιμοποιημένη δίωξη των κομμουνιστών τότε.

## Εξωτερικοί σύνδεσμοι
* Εθνικό Πάρκο Πουγιέουε 
* Πανοραμική Φωτογραφία 

Ουισουε
Μαρία Λουίζα Βρυώνη

Η **Μαρία Λουίζα Βρυώνη** είναι Ελληνίδα Ολυμπιονίκης της πάλης και πρωταθλήτρια Ελλάδος επι 12 συναπτά έτη . Γεννήθηκε στην Αθήνα στις 21 Οκτωβρίου 1982 με καταγωγή από την Κεφαλονιά (Ασσο).Είναι αξιωματικός της Πολεμικής Αεροπορίας (Επισμηναγός)με την ειδικότητα της εκπαιδεύτριας Σωματικής Αγωγής και τεχνική σύμβουλος στο αγώνισμα της Πάλης  στο ΑΣΑΕΔ. (Ανώτατο Συμβούλιο Αθλητισμού Ενόπλων Δυνάμεων) Επίσης είναι  μέλος της ΕΟΕ ως Peace and Education Ambassador.                                           Είναι Επίτιμη Δημότης του Δήμου Αθηναίων και έχει τιμηθεί με το Χρυσό Σταύρο του Τάγματος του Φοίνικα.         

• Σημαντικές διακρίσεις :                                           8η Ολυμπιάδα της Αθήνας  2004.                                  2η Παγκόσμιο πρωτάθλημα ένοπλων δυνάμεωνCISM 2006.                                                      1η Μεσογειακό πρωτάθλημα Μαδρίτη  2015.             3η Πανεπιστημιάδα Πολωνία 2004.                             3η Ολυμπιακό Τουρνουά Σουηδία 2008.                     5η Πανευρωπαϊκό Πρωτάθλημα Πάλης Μόσχα 2006.                                                                              5η Πρώτοι Ευρωπαϊκοί Ολυμπιακοί Αγώνες Μπακού 2015.

## Βιογραφικά στοιχεία
Από τα 8 μέχρι τα 20 έκανε καριέρα στο στίβο ως επταθλήτρια με πολλές επιτυχίες και συμμετοχές με την Εθνική ομάδα. Τον Ιούνιο του 2003 μεταπήδησε στο άθλημα της ελεύθερης πάλης. Μετά από ένα χρόνο προπόνησης και καθοδήγησης από τον προπονητή της Παναγιώτη Καλαϊτζίδη, κατάφερε να κατακτήσει την όγδοη θέση στην Ολυμπιάδα της Αθήνας του 2004. Ανήκει στο σύλλογο Άτλας Καλλιθέας είναι πτυχιούχος της Σχολής Προπονητών Ά Γ.Γ.Α  Διακριθέντων Αθλητών και Προπονητων 2023-24 και τελειόφοιτη  στο τμήμα Επιστήμης Φυσικής Αγωγής και Αθλητισμού στην Αθήνα.
   
## Διακρίσεις
* 1η Πανελλήνιο Πρωτάθλημα 2004-2005-2006-2007-2008-2009-2010-2011-2012-2013-2015-2016
* 3η Παγκόσμια Πανεπιστημιάδα 2004
* 8η Ολυμπιάδα της Αθήνας 2004
* 5η Πανευρωπαίκο 2006
* 9η Παγκόσμιο 2006
* 3η Grand Prix Σουηδιας
* 3η Ολυμπιακό Τουρνουά 2008
* 9η Παγκόσμιο 2008
* 3η Μεσογειακό Κύπελλο 2010
* 4η Μεσογειακούς Αγώνες 2013
*  1η Μεσογειακό Πρωτάθλημα Μαδρίτη 2015
*  3η Διεθνές Τουρνουά Ολυμπια 2015
*  5η Πρώτοι Ευρωπαϊκοι Ολυμπιακοί Αγώνες Μπακού Αζερμπαιτζαν 2015.          
* 2η Παγκόσμιο πρωτάθλημα ενόπλων δυνάμεων CISM 2016
*(11 συμμετοχές σε Παγκόσμια και Πανευρωπαϊκα Πρωταθλήματα)

Κατηγορία:Ελληνίδες αθλήτριες της ελευθέρας πάλης
Αιπυόρνις

[thumb|250px|Σκελετός και αυγό του είδους ''[Aepyornis maximus*.]]
Ο *'Αιπυόρνις** ή **πουλί ελέφαντας*' ήταν μέλος της εξαφανισμένης οικογένειας πτηνών *Αιπυορνιθίδες* (*Aepyornithidae'') και είναι από τα μεγαλύτερα πουλιά που υπήρξαν ποτέ. Τα πουλιά αυτά δεν μπορούσαν να πετάξουν και ζούσαν στη Μαδαγασκάρη. Τα αβγά του ήταν 150 φορές περίπου μεγαλύτερα από αυτά της κότας. Εξαφανίστηκαν όμως πριν από 300 χρόνια περίπου, τον 17ο-18ο αιώνα μ.Χ. για άγνωστους λόγους, αν και για την εξαφάνισή του μπορεί να ευθύνεται ο άνθρωπος. Τα πουλιά ελέφαντες θεωρούνται είχαν ύψος μεγαλύτερο από 3 μέτρα και βάρος περίπου 400 κιλά. Η οικογένεια περιλαμβάνει τα είδη Αιπυόρνις και Μυλερόρνις.



Κατηγορία:Αιπυορνιθίδες
Κατηγορία:Πανίδα της Μαδαγασκάρης
Κατηγορία:Εξαφανισμένα ζώα
Πρώην εκκλησία Αγίων Πέτρου και Παύλου (Κολόμπ)

Η **πρώην εκκλησία Αγίων Πέτρου και Παύλου** (γαλλικά: *ancienne église Saint-Pierre-Saint-Paul*) του Κολόμπ στα Ω-ντε-Σεν της Γαλλίας είναι μια ερειπωμένη εκκλησία, της οποίας το καμπαναριό είναι καταγεγραμμένο στον πρόσθετο κατάλογο ιστορικών μνημείων από το 1937.

## Ιστορία
Χτισμένη ως αντικατάσταση ενός παλαιότερου χώρου λατρείας, δεν παραμένει από αυτό το χτίσμα του 12ου αιώνα παρά μόνο το καμπαναριό και μερικές κιονοστοιχίες. Κατά τον 17ο αιώνα, το δυτικό τμήμα της εκκλησίας κατεδαφίστηκε ώστε να δημιουργηθεί ο απαραίτητος χώρος για την διάνοιξη δρόμου. Το κεντρικό κλίτος ήταν κατασκευής κατά πολύ μεταγενέστερης του καμπαναριού, πιθανώς να προστέθηκε λόγω της αύξησης του πληθυσμού του χωρίου. Η εκκλησία γνώρισε πολλές τροποποιήσεις προτού κατεδαφιστεί σχεδόν ολοκληρωτικά το 1968, προκειμένου να επιμηκυνθεί η οδός. Με την ευκαιρία αυτή, σαρκοφάγοι της μεροβιγγιανής περιόδου ανακαλύφθηκαν. Τα αρχιτεκτονικά στοιχεία που σώζονται μέχρι σήμερα σώθηκαν χάρη στις ενέργειες ομάδας εθελοντών.

## Παραπομπές


Κατηγορία:Ιστορικά μνημεία στη Γαλλία
Ιωάννης Φάχρη

Ο **Χατζή Ιωάννης Φάχρη** (Χαλέπι, 10 Μαρτίου 1765 – Κωνσταντινούπολη, 18 Απριλίου 1849) υπήρξε Ελληνοσύριος τραπεζίτης και εθνικός ευεργέτης.

## Βιογραφία
Καταγόταν από πλούσια ελληνορθόδοξη οικογένεια της Συρίας και οι επιτυχημένες εμπορικές του συναλλαγές τον έκαναν γρήγορα έναν από τους σημαντικότερους οικονομικούς παράγοντες της Οθωμανικής Αυτοκρατορίας, καθώς κατείχε απέραντες βαμβακοφυτείες στην Αίγυπτο και έλεγχε ένα σημαντικό μέρος του εμπορίου της Μέσης Ανατολής. 

Δάνειζε στον Σουλτάνο αμύθητα ποσά, ζητώντας σε αντάλλαγμα προνόμια για τον Ελληνισμό. Μάλιστα, κατά το 1816 ο Σουλτάνος Μαχμούτ Β' τον τίμησε με τον τίτλο του Τζελεμπή και τον προμήθευσε με ειδικό διαβατήριο (βεράτιο) ώστε να μπορεί να κυκλοφορεί ανενόχλητος εντός της Αυτοκρατορίας. 

Στον Φάχρη οφείλεται και η διάνοιξη του πρώτου μεγάλου δρόμου από το κέντρο της Κωνσταντινούπολης προς το Μπαλουκλί, όπου βρισκόταν τότε το Ελληνικό (Γραικικό) Νοσοκομείο, το δικαίωμα των χριστιανών να φέρουν τον σταυρό τους σε εμφανές σημείο και η ελάφρυνση της φορολογίας των χριστιανών της Οθωμανικής Αυτοκρατορίας.

Ευεργέτησε με γενναία ποσά πολλές εκκλησίες και σχολεία της Κωνσταντινούπολης και της Μικράς Ασίας. Πέθανε στην Κωνσταντινούπολη και ενταφιάστηκε στα Κοιμητήρια της Ζωοδόχου Πηγής του Μπαλουκλή, όπου το όνομα του βρίσκεται πρώτο στην πλάκα με τον κατάλογο των Εθνικών Ευεργετών του Γένους. 

Εγγόνια του ήταν οι Εθνικές Ευεργέτριες Ελένη Αρχιγένους, Ευανθία Θεοφιλίδου και ο Αρχίατρος των Ανακτόρων Παυλάκης Φενερλής πασάς.

## Βιβλιογραφία
* Καρυστινού, Μ., "Η ενορία της Αγιάς Κωνσταντινουπόλεως-Τζιμπαλί", Ίδρ. Μείζονος Ελληνισμού, 1998.
* Ζαρίφης, Γ., "Οι αναμνήσεις μου", (επιμέλεια Τζούλια Τσιακίρη). Εκδ. Τροχαλία, 2002. 
* Σοφιανού, Μ., "Ο παππούς μου ο Φάχρη", εκδ. Μίλητος, 2012.

Κατηγορία:Έλληνες ευεργέτες
Κατηγορία:Έλληνες τραπεζίτες
Κατηγορία:Σύροι ευεργέτες
Κατηγορία:Σύροι τραπεζίτες
Αγία Βαρβάρα Ημαθίας

Η **Αγία Βαρβάρα** είναι χωριό και έδρα ομώνυμης τοπικής κοινότητας, της δημοτικής ενότητας και δήμου Βεροίας, της περιφερειακής ενότητας (τέως νομού) Ημαθίας, στην περιφέρεια Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στον νομός Ημαθίας, στο γεωγραφικό διαμέρισμα Μακεδονίας.
Δημιουργήθηκε απο Έλληνες της Ανατολικής Ρωμυλίας (Βόρεια Θράκη) και παλαιότερα, έως το 1953, το χωριό ονομαζόταν *Βαρβάρες*.
Στο χωριό γεννήθηκε η μοναχή Γερόντισσα Μαγδαληνή Χαλβατζή (1925-2014) που διακόνησε στην Ιερά Μονή Αγίου Αθανασίου Σφηνίτσης Ημαθίας και στην Ιερά Μονή Παναγίας Μακρυράχης Πιερίας.
## Γεωγραφία
Η Αγία Βαρβάρα είναι χωριό στο νοτιοκεντρικό τμήμα του νομού Ημαθίας. Βρίσκεται σε πεδινή περιοχή πολύ κοντά στο φράγμα του Αλιάκμονα και στον αυτοκινητόδρομο Ε90, σε μέσο σταθμικό υψόμετρο 80. Απέχει περίπου 6 χλμ. ΝΑ. της Βέροιας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 8,167 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 ως *Βαρβάρες* και προσαρτήθηκε στον δήμο Βεροίας του νομού Θεσσαλονίκης. Το 1946 εντάχθηκε στον νομό Ημαθίας. Με το ΦΕΚ 142Α - 29/05/1952 συστάθηκε η κοινότητα με την απόσπαση του οικισμού Βαρβάρες από το δήμο Βεροίας και τον ορισμό του ως έδρα της κοινότητας. Με το ΦΕΚ 195Α - 31/07/1953 μετονομάστηκε σε *Αγία Βαρβάρα*. Με το ΦΕΚ 244Α - 04/12/1997 αποσπάστηκε από την κοινότητα Αγίας Βαρβάρας και προσαρτήθηκε στον δήμο Βεροίας.

## Αξιοθέατα
*Ο ναός του Αγίου Τρύφωνα, προστάτης του χωριού
*Το φράγμα του Αλιάκμονα, στη ΝΑ έξοδο του χωριού

## Έθιμα
*Το Κουρμπάνι στην γιορτή του Αγίου Τρύφωνα με προσφορά φαγητού και παραδοσιακούς χορούς. Το χωριό παράγει τσίπουρο από καζάνια που, παλαιότερα, ήσαν πάνω από 40, ενώ σήμερα απέμειναν λιγότερα από 10 

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, εκδ. 1978, 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, εκδ. 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* Google Earth
* eetaa.gr

## Εξωτερικοί σύνδεσμοι
* http://www.inveria.gr/2014/02/i-ag-varvara-verias-timise-ton-ag-trifona.html

Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Ημαθιας
Lying from You

Το "**Lying from You**" είναι ένα τραγούδι από το αμερικανικό ροκ συγκρότημα Linkin Park και κυκλοφόρησε στις 16 Μαρτίου του 2004. Εκδόθηκε ως airplay-μοναδικό single από το δεύτερο άλμπουμ τους, *[[Meteora (άλμπουμ)|Meteora]]*, το οποίο κυκλοφόρησε στις 25 Μαρτίου 2003.

## Πληροφορίες τραγουδιού
Το τραγούδι ανοίγει με  βιόλα που αναπαράγεται  από *sampler,  *ήχος που συνοδεύει  και πολλά σημεία του τραγουδιού. Η εισαγωγή, επίσης, περιέχει  (πάλι από sampler)  ήχο αυτοκινήτου που σπινάρει. Το τραγούδι ήταν ένα από τα επτά τραγούδια των Linkin Park που χρησιμοποιήθηκαν στη συνεργασία μεταξύ της μπάντας και του ράπερ Jay-Z ("Dirt off Your Shoulder/Lying from You") στον mash- up δίσκο *[[Collision Course (EP)|Collision Course]]* που κυκλοφόρησε το Νοέμβριο του 2004. Έχει επίσης, τη φωνή από *sampler *και* *μάλλον λιγότερο γοητευτική, του Βρετανού κωμικού Bill Bailey κατά τη διάρκεια της "coffee shop emo" ρουτίνας του.

Στις live παραστάσεις του 2008, το "Lying from You" χρησιμοποίησε μια νέα εισαγωγή, αφαιρώντας όλα τα δείγματα (ήχους από *sampler)* από την εισαγωγή και το πρώτο μισό της πρώτης εκδοχής.

Συνέντευξη με τον Mike Shinoda, Μάρτιος 2003 στο ShoutWeb:

## Μουσικό Βίντεο
Παρά το γεγονός ότι δεν υπάρχει επίσημο μουσικό βίντεο για το τραγούδι, live υλικό του τραγουδιού από το live άλμπουμ των Linkin Park *Live in Texas *έχει χρησιμοποιηθεί για το μουσικό βίντεο. Η ζωντανή εκδοχή του τραγουδιού χρησιμοποιήθηκε σε εκδόσεις internet του βίντεο. Αυτό το ζωντανό βίντεο είναι διαθέσιμο στο iTunes, μαζί με το "Points of Authority". Ένα βίντεο με αποσπάσματα από το τέταρτο single του άλμπουμ, το μουσικό βίντεο του *From the Inside* μπορεί να το δει κάποιος στο YouTube.

## Λίστα κομματιού
; Promo CD-R

## Επίδοση στα διαγράμματα
Το "Lying from You" κυκλοφόρησε ως airplay-μοναδικό single από το άλμπουμ. Είχε κυκλοφορήσει μόνο στις Ηνωμένες Πολιτείες το 2004, και στον Καναδά ως ζωντανό μουσικό βίντεο με πλάνα από το  *Live in Texas*. Για το ότι ήταν airplay-μοναδικό single, ακόμη κατάφερε να φτάσει στη θέση 1 στο Modern Rock Tracks διάγραμμα, δίνοντας στη μπάντα την τέταρτη συνεχόμενή τους θέση 1 από το άλμπουμ *[[Meteora (άλμπουμ)|Meteora]]*. Ήρθε κοντά στην επίτευξη αυτού, επίσης, εμφανιζόμενο στο Mainstream Rock Tracks διάγραμμα, όπου πέρασε πέντε εβδομάδες στο νούμερο 2.

## Παραπομπές

Κατηγορία:Τραγούδια των Linkin Park
Κατηγορία:Τραγούδια του 2003
Κατηγορία:Singles του 2004
Κατηγορία:Singles της Warner Bros. Records
Κατηγορία:Τραγούδια γραμμένα από τον Μάικ Σινόντα
Πρόσθετος κατάλογος ιστορικών μνημείων

Η **καταγραφή στον πρόσθετο κατάλογο ιστορικών μνημείων** είναι κατάλογος ιστορικών μνημείων της Γαλλίας με τοπικό ενδιαφέρον που χρησιμοποιήθηκε από το 1927 ως το 2005.

Αυτή η καταγραφή υιοθετήθηκε με τον νόμο της 23ης Ιουλίου 1927, ο οποίος συμπλήρωσε το νομικό πλαίσιο της 31ης Δεκεμβρίου 1913 σχετικά με τα ιστορικά μνημεία της Γαλλίας. Στον πρόσθετο αυτό κατάλογο οριζόταν τα κινητά και τα ακίνητα αγαθά τα οποία πλέον ήσαν έτοιμα για *καταγραφή με τον τίτλο των ιστορικών μνημείων*.

Η καταγραφή είναι μια μορφή προστασίας των ιστορικών μνημείων που παρουσιάζουν ένα σημαντικό ενδιαφέρον σε τοπικό επίπεδο, σε αντίθεση με την κατάταξη, η οποία προστατεύει τα μνημεία που παρουσιάζουν ενδιαφέρον σε εθνικό επίπεδο. Τα μνημεία αυτά χαίρουν προστασίας κατώτερου επιπέδου.

Ωστόσο, δεν πρέπει να συγχέονται η *πρόσθετη καταλογογράφηση των ιστορικών μνημείων* με τη *[[γενική καταλογογράφηση]]*, η οποία πραγματοποιείται από τις τοπικές υπηρεσίες καταλογογράφησης. Ένα κτίριο, λοιπόν, το οποίο βρίσκεται *εντός του καταλόγου* ή έχει *καταγραφεί* δεν συνιστά απαραίτητα ένα ιστορικό μνημείο.

## Παραπομπές


Κατηγορία:Πολιτισμική πολιτική στη Γαλλία
Κατηγορία:Ιστορικά μνημεία στη Γαλλία
Άσλεϊ Μπένσον

Η **Άσλεϊ Βικτόρια Μπένσον** (αγγλικά: *Ashley Victoria Benson*, 18 Δεκεμβρίου 1989) είναι Αμερικανίδα ηθοποιός και μοντέλο, γνωστή για τον ρόλο της, ως Hanna Marin στην τηλεοπτική σειρά μυστηρίου-θρίλερ Pretty Little Liars. Eπίσης είναι γνωστή για τη συμμετοχή της στη σαπουνόπερα Days Of Our Lives (2004-2007) ως Abigail Deveraux και στην τηλεοπτική σειρά Eastwick (2009-2010) ως Mia Torcoletti. Το 2012, πρωταγωνίστησε και στην ταινία "Spring Breakers" μαζί με τις Σελίνα Γκόμεζ, Βανέσα Χάντζενς, Ρέιτσελ Κορίν και Γκούτσι Μέιν.

## Παιδικά χρόνια
Γεννήθηκε στις 18 Δεκεμβρίου 1989 και μεγάλωσε στη περιοχή Άναχαϊμ Χιλς της Καλιφόρνια. Είναι κόρη της Σάνον Μπένσον Χαρτ και του Τζέφ Μπένσον. Έχει μια μεγαλύτερη αδερφή, την Σέιλιν Μπένσον, η οποία στο παρελθόν ήταν μαζορέτα για την ομάδα μπάσκετ LA Lakers. Ξεκίνησε μαθήματα μπαλέτου, jazz και hip-hop χορού σε ηλικία μόλις τεσσάρων ετών, ενώ έχει εμφανιστεί και σε αρκετές παραστάσεις μιούζικαλ. Όταν ήταν τεσσάρων ετών, καλέστηκε για audition για να τραγουδήσει σόλο σε τέσσερις χριστουγεννιάτικες εκδηλώσεις που προγραμμάτισε η εκκλησία της γειτονιάς της. Σε ηλικία οκτώ ετών, ξεκίνησε να εργάζεται ως παιδί-μοντέλο, μέσα από το πρακτορείο Ford Modeling Agency συμμετέχοντες σε διάφορες διαφημίσεις. Το 2002, εμφανίστηκε ως μαθήτρια, σε ένα μουσικό videoclip του τραγουδιστή . Έχει εμφανιστεί επίσης, στα videoclip BlackLight" των , στο "That Girl" των  και στο "Honestly" των . Συμμετείχε επίσης και σε ένα επεισόδιο της σειράς "" τον Μάρτιο του 2005.

## Προσωπική ζωή
Είναι bisexual. Από το 2011 μέχρι το 2017 είχε σχέση με τον παραγωγό Ράιαν Γκουντ. Από το 2018 μέχρι το 2020 είχε σχέση με την ηθοποιό και μοντέλο Κάρα Ντελεβίν ενώ από το 2020 μέχρι το 2021 ήταν ζευγάρι με τον ράπερ G-Eazy.

Τον Ιανουάριο του 2023 ξεκίνησε τη σχέση της με τον Μπράντον Ντέιβις (εγγονό του βιομήχανου δισεκατομμυριούχου Μάρβιν Ντέιβις). Την ίδια χρονιά αρραβωνιάστηκαν και παντρεύτηκαν. Απέκτησαν μια κόρη, την Άσπεν (γενν. 2024).

## Παραπομπές


## Εξωτερικοί σύνδεσμοι
*  

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Νικολάεβσκ (Αλάσκα)

Το **Νικολάεβσκ** (αγγλικά: *Nikolaevsk*, ρωσικά: *Николаевск*) είναι οικισμός στην πολιτεία της Αλάσκα στις Ηνωμένες Πολιτείες. Σύμφωνα με την απογραφή του 2010 έχει 318 κατοίκους, διαθέτει και δημοτικό σχολείο.

## Ιστορία
Η πόλη ιδρύθηκε το 1968 από μια ομάδα Ρώσων παλαιών πιστών της Ρωσικής ορθόδοξης εκκλησίας, και παραμένει σε μεγάλο βαθμό εθνικά ρωσική πόλη. Η πορεία της ομάδας αυτής από τη Ρωσία στην Κίνα κι έπειτα στην Αλάσκα, καθώς και η ιστορία της ίδρυσης της Νικολάεβσκ αναφέρεται σε άρθρο του 1972 στο περιοδικό Νάσιοναλ Τζιογκράφικ (National Geographic), και το 2013 στο επεισόδιο στο κανάλι NatGeo  που ονομάζεται «Κόκκινη Αλάσκα».

## Παραπομπές


## Εξωτερικοί σύνδεσμοι

Κατηγορία:Ρωσική Αμερική
Κατηγορία:Πόλεις της Αλάσκας
Νεμούτα Ηλείας

Η **Νεμούτα** είναι χωριό της Ηλείας. Ανήκει στον Δήμο Αρχαίας Ολυμπίας. Εγγύς του βρίσκεται το χωριό Αχλαδινή. Είναι γνωστή για τους πολυάριθμους καταρράκτες της, κοντά στις όχθες του ποταμού Ερυμάνθου.

## Ονομασία

Η ονομασία Νεμούτα προέρχεται από το αρχαίο *νέμο*, που σημαίνει βοσκότοπος, ή *νέμω*, που σημαίνει μοιράζω. Κατά τον Max Vasmer, την άποψη του οποίου υιοθέτησε ο καθηγητής του Πανεπιστημίου Αθήνας και πρόεδρος της Εταιρείας Ηλειακών Μελετών Κων. Ηλιόπουλος, έχει σλαβική προέλευση προερχόμενη από το "nemytb" (θηλυκό nemyta), που σημαίνει άπλυτος, ενώ ο Ανδρέας Μπούτσικας, από το Αυγείο της Ηλείας, θεωρεί πιθανή την προέλευση της ονομασίας από τη μεσαιωνική πόλη Νεμούρ της Γαλλίας, από την οποία, ένας ιππότης που εγκαταστάθηκε στην περιοχή την περίοδο της Φραγκοκρατίας, την ονόμασε με το όνομα της πατρίδας του.

## Ιστορία
Την 20/04/1835 προσαρτάται στον τότε Δήμο Κλαδέας και ορίζεται ως έδρα του. Το ΦΕΚ 5Α της 08/03/1841 αποσπά τον οικισμό από το Δήμο Κλαδέας και τον προσαρτά στον τότε Δήμο Ολυμπίων. Με το ΦΕΚ 256Α της 28/08/1912 ορίζεται ως έδρα της ομώνυμης κοινότητας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Φολόης ως έδρα του Δημοτικό διαμέρισμα Νεμούτας Ηλείας δημοτικού διαμερίσματος μέχρι το 2010 που εντάχθηκε στο Δήμο Αρχαίας Ολυμπίας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Ο οικισμός απείχε δύο ώρες δρόμο στα 1885 από το Δούκα, την έδρα του τότε Δήμου Ολυμπίων.

## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Νεμούτας Ηλείας, eetaa.gr. Ανακτήθηκε: 26/03/2014.
* Ε.Ε.Τ.Α.Α. - Διοικητικές μεταβολές Κοινότητας Νεμούτας Ηλείας, eetaa.gr. Ανακτήθηκε: 08/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Φολόης
Γκροσσέτο

Το **Γκροσσέτο** () είναι πόλη και δήμος στην Τοσκάνη, στην Ιταλία, πρωτεύουσα της επαρχίας του Γκροσέτο. Η πόλη υπολογίζεται ότι έχει 81.275 κατοίκους (Ιούλιος 2022). Η πόλη βρίσκεται στην πεδιάδα Μαρέμα, 14 χιλιόμετρα μακριά από την Τυρρηνική Θάλασσα, στις όχθες του ποταμού Ομπρόνε. 

Η πρώτη αναφορά στην πόλη γίνεται στον Μεσαίωνα, το 803. Η πόλη αναπτύχθηκε σταθερά. Το 1137 κατελήφθη από Γερμανούς, ενώ το 1151 η πόλη βρέθηκε υπό την κυριαρχία της Σιένα, αν και κατά περιόδους προσπάθησε να απελευθερωθεί. Τελικά η εξουσία της Σιένα έληξε το 1559, όταν δόθηκε στους Μεδίκους από τη Φλωρεντία. Υπό την εξουσία των Μεδίκων η πόλη παρήκμασε. Η πόλη άρχισε να αναπτύσσεται ξανά τον 18ο αιώνα. 

Σημαντικά αξιοθέατα της πόλης είναι τα τείχη, τα οποία κατασκευάστηκαν στα μέσα του 16ου αιώνα από τους Μέδικους και αντικατέστησαν τα παλαιότερα, και ο καθεδρικός ναός της πόλης, αφιερωμένος στον άγιο Λαυρέντιο, ο οποίος κατασκευάστηκε την περίοδο 1294-1302 και το καμπαναριό του ολοκληρώθηκε το 1402.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Τοσκάνης
Τιμοτέ Μαλεντομά

Ο **Τιμοτέ Μαλεντομά** (Timothée Malendoma, 1935 - 12 Δεκεμβρίου 2010) ήταν πολιτικός από την Κεντροαφρικανική Δημοκρατία και πρωθυπουργός από το 1992 ως το 1993. Υπήρξε πρόεδρος του Φόρουμ Πολιτών.

## Πολιτική σταδιοδρομία
Ως πρόεδρος του Φόρουμ Πολιτών έλαβε μέρος στον "μεγάλο εθνικό διάλογο" που ξεκίνησε από τον πρόεδρο Αντρέ Κολινγκμπά το 1992, παρά την αντίθεση σε αυτήν τη συμμετοχή από πλευράς του συνασπισμού της αντιπολίτευσης του οποίου μέλος ήταν το Φόρουμ. Το Δεκέμβριο του 1992 ο Κολινγκμπά διόρισε το Μαλεντομά στην πρωθυπουργία. Ωστόσο, το Φεβρουάριο του 1993 ο πρόεδρος κατηγόρησε τον πρωθυπουργό ότι "παρεμποδίζει τις δημοκρατικές διαδικασίες" και τελικά τον απέλυσε. Ο Μαλεντομά ήταν υποψήφιος στις προεδρικές εκλογές του 1993 με το Φόρουμ Πολιτών και συγκέντρωσε 2,03% των ψήφων καταλαμβάνοντας την 6η θέση.

Συνακόλουθα υπηρέτησε ως βουλευτής στην Εθνοσυνέλευση και το Φόρουμ έγινε κόμμα της αντιπολίτευσης επί της προεδρίας του Ανζ Φελίξ Πατασέ. Στις 12 Οκτωβρίου 1999 εμποδίστηκε από την κυβέρνηση από το να μεταβεί ως επικεφαλής της Εκκλησίας του Χριστού- Βασιλέως και του Τμήματος Ευαγγελικής Θεολογίας του Μπανγκί, σε συνάντηση των εκκλησιών Προτεσταντών στη Νέα Καληδονία.

Έπειτα από την κατάληψη της εξουσίας από το Φρανσουά Μποζιζέ το  2003, ο Μαλεντοά παρέμεινε στην αντιπολίτευση. Το Μάρτιο του 2004 αντιτάχθηκε στην παρουσία του ανατραπέντος ηγέτη της Αϊτής Ζαν-Μπερτράν Αριστίντ στην Κεντροαφρικανική Δημοκρατία, με το επιχείρημα ότι ο Αριστίντ ήταν "ένας δικτάτορας τον οποίο μοιραστήκαμε δικαίως και πλέον δεν τον χρειαζόμαστε". Επίσης δήλωσε ότι στη χώρα του "η δημοκρατία είναι πολυτέλεια και η αντιπολίτευση αποτελεί ξένη έννοια".

Στις βουλευτικές εκλογές του 2005 ήταν υποψήφιος για μία έδρα με το Φόρουμ Πολιτών στην περιφέρεια Μαλά του νομού Κέμο. Ωστόσο, στον δεύτερο γύρο ηττήθηκε από το Φρεντ Ζακόμπ Καρουνά.

Απεβίωσε σε ηλικία 75 ετών, το 2010. 

## Παραπομπές


Κατηγορία:Πρωθυπουργοί της Κεντροαφρικανικής Δημοκρατίας
Αγία Βαρβάρα Λέσβου

Η **Αγία Βαρβάρα** είναι οικισμός της Λέσβου. Διοικητικά υπάγεται στην τοπική κοινότητα Πλαγιάς, της δημοτικής ενότητας (πρώην δήμου) Πλωμαρίου, του δήμου Μυτιλήνης, της περιφερειακής ενότητας (τέως νομού) Λέσβου, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μυτιλήνης του νομού Λέσβου, στο γεωγραφικό διαμέρισμα Νήσων Αιγαίου.

## Γεωγραφία
Η Αγία Βαρβάρα είναι παράλιος οικισμός στο νότιο τμήμα της Λέσβου. Βρίσκεται ανατολικά του Πλωμαρίου, σε μέσο σταθμικό υψόμετρο 5. Απέχει περίπου 38 χλμ. ΝΔ. της Μυτιλήνης.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Πλαγιάς της Λέσβου. Με το ΦΕΚ 244Α - 04/12/1997 αποσπάστηκε από την κοινότητα Πλαγιάς και προσαρτήθηκε στον δήμο Πλωμαρίου. Με το ΦΕΚ 87Α - 07/06/2010 αποσπάστηκε από τον δήμο Πλωμαρίου και προσαρτήθηκε στον δήμο Λέσβου. Με το ΦΕΚ 43Α - 09/03/2019 αποσπάστηκε από τον δήμο Λέσβου και προσαρτήθηκε στον δήμο Μυτιλήνης.

## Αξιοθέατα
*Η φερώνυμη παραλία του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης
Λεσβου
Αγία Βαρβάρα Τήνου

Η **Αγία Βαρβάρα** είναι χωριό της Τήνου. Διοικητικά υπάγεται στην τοπική κοινότητα Τριαντάρου, της δημοτικής ενότητας Τήνου, του δήμου Τήνου, της περιφερειακής ενότητας Τήνου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Τήνου του νομού Κυκλάδων, στο γεωγραφικό διαμέρισμα Νήσων Αιγαίου.

## Γεωγραφικά στοιχεία
Η Αγία Βαρβάρα είναι χωριό στο νοτιοανατολικό τμήμα της Τήνου. Βρίσκεται σε λοφώδη θέση κάτω από την κορυφή Όρος, σε μέσο σταθμικό υψόμετρο 60 μέτρα. Απέχει περίπου 3,5χιλιόμετρα ανατολικά της πρωτεύουσας Τήνου.

## Πληθυσμός

Η εξέλιξη του πληθυσμού είναι ταχύτατη. Μέσα σε 30 χρόνια έχει υπερδιπλασιαστεί ο μόνιμος πληθυσμός. Μετά την τελευταία απογραφή,  η Αγία Βαρβάρα να αποτελεί τον μεγαλύτερο πληθυσμιακά οικισμό στην Τήνο, μετά την πόλη του νησιού (Χώρα Τήνου). 

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Τριαντάρου της Τήνου. Με το ΦΕΚ 244Α - 04/12/1997, αποσπάστηκε από την κοινότητα Τριαντάρου και προσαρτήθηκε στον δήμο Τήνου.

## Αξιοθέατα
*Η εκκλησία της Αγίας Βαρβάρας, τρίκλιτη βασιλική με εικόνες τέμπλου ρωσικής τεχνοτροπίας. Η εικόνα της Αγίας Βαρβάρας έχει φιλοτεχνηθεί μεταξύ των ετών 1790- 1810
*Το μοναστήρι της Αγίας Τριάδας Γύρλας, στα δυτικά του χωριού, η οποία ανακαινίστηκε κατά τον 18ο αιώνα, με όμορφο ξυλόγλυπτο τέμπλο και εικόνες. 

## Εκδηλώσεις
Το πανηγύρι της Αγίας Βαρβάρας που διαρκεί τρεις ημέρες

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*http://tinosecret.gr/tour/pilgrimage/56-greek-categories/monasteries/332-2013-01-09-15-52-55.html

Κατηγορία:Χωριά της περιφερειακής ενότητας Τήνου
Τηνου
Μπρούνο Πεζάολα

Ο **Μπρούνο Πεζάολα** (*Bruno Pesaola*, 28 Ιουλίου 1925 - 29 Μαΐου 2015) ήταν Αργεντινός ποδοσφαιριστής (αγωνιζόταν ως αριστερός μέσος) και προπονητής ποδοσφαίρου, που έκανε καριέρα στην Ιταλία.

Γεννήθηκε στο Μπουένος Άιρες και είναι περισσότερο γνωστός για τη θητεία του στην ποδοσφαιρική ομάδα ΣΣΚ Νάπολι, τόσο σαν παίκτης (1952-1960), όσο και σαν τεχνικός της (1962-1968, 1976-1977 και 1982-1983). Αγωνίσθηκε μία φορά με την εθνική Ιταλίας εναντίον της εθνικής Αργεντινής.

Ως προπονητής εργάσθηκε και στην Ελλάδα, αναλαμβάνοντας τον Παναθηναϊκό την περίοδο 1979-80, χωρίς όμως επιτυχία.

Σαν ποδοσφαιριστής έπαιξε, εκτός της Νάπολι, στις Ρίβερ Πλέιτ (1939-1944), Ντοκ Σαντ (1945-1946), ΑΣ Ρόμα (1947-1950, Νοβάρα Κάλτσιο (1950-1952), Τζένοα (1960-1961) και Σκαφατέσε (1961-1962).

Στο Καμπιονάτο είχε συνολικά 412 συμμετοχές και 67 γκολ.

Σαν τεχνικός δούλεψε ακόμη, στις Φιορεντίνα (1968-1971), Μπολόνια (1972-1976) και 1977-1979), Συρακούσα (1980-1981) και Πουτεολάνα (1983-1985).

Απεβίωσε στις 29 Μαΐου 2015, στη Νάπολι της Ιταλίας.

## Πηγές
* Η καριέρα του Μπρούνο Πεζάολα

## Παραπομπές


Κατηγορία:Ιταλοί προπονητές ποδοσφαίρου
Κατηγορία:Ιταλοί ποδοσφαιριστές
Κατηγορία:Προπονητές ποδοσφαίρου Παναθηναϊκού
Κατηγορία:Μέσοι ποδοσφαιριστές
Κατηγορία:Ποδοσφαιριστές Νοβάρα Κάλτσιο
Κατηγορία:Προπονητές ποδοσφαίρου ΟΣ Πουτεολάνα
Κλέι Ρεγκατσόνι

Ο **Κλέι Ρεγκατσόνι** (πλήρες ονοματεπώνυμο Τζιανκλαούντιο Τζουζέπε Ρεγκατσόνι (Ιταλικά: Gianclaudio Giuseppe "Clay" Regazzoni)), (5 Σεπτεμβρίου 1939 – Ιταλία, 15 Δεκεμβρίου 2006) ήταν Ελβετός επαγγελματίας οδηγός ταχύτητας της Φόρμουλα 1 (1970-1980), πέντε φορές νικητής στη διοργάνωση των Γκραν Πρι της *F1*.

Η πρώτη του νίκη σημειώθηκε στο γκραν-πρι της ιταλικής πόλης Μόντσα, κατά τον πρώτο του χρόνο συμμετοχής στο θεσμό, με την κατασκευαστική ομάδα της Φερράρι. Αγωνίσθηκε ακόμη, για λογαριασμό των εταιρειών BRM, Ensign, Shadow και Williams.

Η τελευταία του επιτυχία καταγράφηκε στο βρετανικό γκραν-πρι του 1979.

Ένα χρόνο μετά, στην πίστα του West γκραν-πρι των ΗΠΑ, ο Ρεγκατσόνι τραυματίστηκε βαρύτατα, μένοντας έκτοτε παράλυτος από την αριστερή του πλευρά. Ωστόσο, συνέχισε να οδηγεί, επικουρούμενος από μηχανική υποστήριξη, μέχρι τα μέσα της δεκαετίας του 1990.

Το 1996 έγινε σχολιαστής αγώνων για την ιταλική τηλεόραση.

Σκοτώθηκε στις 15-12-2006, σε ηλικία 67 ετών, σε τροχαίο δυστύχημα

## Πηγή
* Σκοτώθηκε η μεγάλη φυσιογνωμία της F1, Κλέι Ρεγκατσόνι

## Παραπομπές



Κατηγορία:Ελβετοί οδηγοί Φόρμουλα 1
Σαμία ορφανή

**Σαμία ορφανή** είναι δράμα του Αλέξανδρου Σταματιάδη 

## Υπόθεση
Η Αγγελική είναι ένα ορφανό κορίτσι που βρίσκεται υπό την προστασία της κυρίας Διοσκούρου, μιας πλούσιας χήρας, η οποία έχει έναν γιο, τον Πυθαγόρα. Ο Πυθαγόρας έχει ερωτευτεί την Αγγελική, όπως και ο φίλος του Αντώνιος, δικηγόρος στο επάγγελμα. Η ορφανή Αγγελική εξομολογείται σε έναν ιερέα πως είναι φυγόδικη, καταδικασμένη από το δικαστήριο της Χαλκίδας για εγκλήματα που δεν έχει διαπράξει. Οι συγγενείς μια πλούσιας που έχει πεθάνει -κυρία Διοσκούρου-, η οποία της έχει αφήσει όλη της την περιουσία, την κατηγορούν για τον θάνατό της, ενώ πέτυχαν την απόσπαση της περιουσίας από αυτήν. Ο ιερέας επιθυμεί να αναλάβει υπό την προστασία του την ορφανή Αγγελική. Ο Αντώνιος την φλερτάρει στενά εκβιάζοντάς την να πάει μαζί του. Εκείνη καλεί σε βοήθεια. Ο Πυθαγόρας την συναντά και θέλει να παντρευτούν, όμως εκείνη δεν θέλει αν και τον αγαπάει. Ο δικηγόρος επιτίθεται ξανά στο σπίτι, αλλά βρίσκει μέσα την κυρία Διοσκούρου και φεύγει. Κατά την διάρκεια της καταιγίδας που έχει στο μεταξύ ξεσπάσει, πέφτει κεραυνός και καίει το σπίτι όπου βρίσκεται η Διοσκούρου και αυτή σκοτώνεται. Τελικά, στην ανάκριση που ακολουθεί, ο δικηγόρος αναγκάζεται να ομολογήσει την ενοχή του.

## Πληροφορίες
Η *Σαμία η ορφανή* ή *Ο θρίαμβος της αρετής*  πρωτοεκδόθηκε το 1863. Είναι διασκευή του *Therese ou l' orpheline de Geneve* του Ντικάνζ (1820)
## Παραπομπές


## Πηγή
*Βάλτερ Πούχνερ, «Σαμία ορφανή», Ανθολογία Νεοελληνικής Δραματουργίας, τόμ. Β, 1 Από την Επανάσταση του 1821 ως τη Μικρασιατική Καταστροφή, εκδ. Μ.Ι.Ε.Τ., Αθήνα, 2006, σελ.327-336

Κατηγορία:Νεοελληνικά θεατρικά έργα
Άνταμ Φρίντελ

Ο **Άνταμ Φρίντελ** ή *Άνταμ Φρίντελ φον Φρίντελσμπουργκ* (Adam Friedel, Adam Friedel von Friedelsburg, περίπου 1780 - περίπου 1868) – ήταν Δανός στρατιωτικός,  Φιλέλληνας και τυχοδιώκτης. Είναι γνωστός για τα πορτραίτα του ηρώων της Ελληνικής Επανάστασης.

## Βιογραφία
Ο Φρίντελ μετά τους Ναπολεόντειους πολέμους, κατά τους οποίους υπηρέτησε ως αξιωματικός, ταξίδευσε μαζί με έναν ευγενή συμπατριώτη του στα εδάφη της Οθωμανικής Αυτοκρατορίας. 

Μυήθηκε στη Φιλική Εταιρεία, μετά από πολλά ταξίδια και αποστολές στα ρωσικά εδάφη κατέληξε στη Ζάκυνθο απ’ όπου πέρασε στην Πελοπόννησο την περίοδο της έναρξης της Ελληνικής Επανάστασης και κατετάγη ως εθελοντής δηλώνοντας ότι είναι υπολοχαγός, βαρόνος Friedel von Friedelsburg με αριστοκρατικές καταβολές.

Γνώρισε από κοντά πολλούς αγωνιστές της Ελληνικής Επανάστασης, όπως ο Θεόδωρος Κολοκοτρώνης, ο Νικηταράς, ο Πετρόμπεης Μαυρομιχάλης, ο Μάρκος Μπότσαρης, ο Δημήτριος Υψηλάντης, ο Ιωάννης Κωλέττης, ο Αλέξανδρος Μαυροκορδάτος κ.ά. Όμως η γλωσσομάθεια και η καλλιέργεια του κέρδισαν την εμπιστοσύνη του Δημητρίου Υψηλάντη και του ανατέθηκαν διάφορες αποστολές. Τον Ιούνιο του 1822, όμως, ένας συμπατριώτης του Δανός ανθυπολοχαγός απεκάλυψε τα ψεύδη του. Ο Φρίντελ αποβλήθηκε από τον τακτικό Ελληνικό Στρατό, ταξίδεψε, το 1823 στην Αίγυπτο προσβλέποντας στη συγκέντρωση χρημάτων από τους ομογενείς του για τον Αγώνα. Το 1824 τον συναντάμε στο Μεσολόγγι με τον Λόρδο Βύρωνα. Όταν, όμως, ο Ι.-Ι. Μέγιερ δημοσίευσε στην εφημερίδα *[[Ελληνικά Χρονικά]]* προειδοποίηση προς τις φιλελληνικές εταιρείες για την αποφυγή του απατεώνα Φρίντελ, ο τελευταίος κατέφυγε στο Λονδίνο όπου άνοιξε λιθογραφείο.

Όταν οι προσδοκίες του για σταδιοδρομία στον στρατό διαλύθηκαν, ο Φρίντελ έδειξε το ταλέντο του στο πεδίο της ζωγραφικής. 
Τα 24 πορτρέτα ηγετών της Επανάστασης του Φρίντελ, τα οποία είχε σχεδιάσει εκ του φυσικού και τα οποία λιθογράφησε και επιχρωμάτισε ο J. Bouvier και κυκλοφόρησαν στο Παρίσι και στο Λονδίνο το 1825 και 1826, ενίσχυσαν τις προσπάθειες των Φιλελληνικών Επιτροπών για την προώθηση της Ελληνικής υπόθεσης στην Ευρώπη.

Λόγοι υγείας ανάγκασαν τον Φρίντελ να εγκαταλείψει την Αγγλία, έζησε στη νότια Γαλλία και την Ιταλία και έφτασε ξανά στην Αθήνα στα 1849, χρονιά που του απονεμήθηκε το Αριστείον του Αγώνος και ο Αργυρός Σταυρός του Τάγματος του Σωτήρος. Ταξίδεψε στη Σμύρνη, όπου δίδαξε για δύο χρόνια σε ελληνικό σχολείο, παρέμεινε στην πρωτεύουσα της Οθωμανικής Αυτοκρατορίας κατά τη διάρκεια του Κριμαϊκού πολέμου όπου και φιλοτέχνησε προσωπογραφίες πολιτικών προσώπων. Έζησε πάλι για λόγους θεραπείας στη Βοημία και επέστρεψε, στα 1861, και έζησε στην Αθήνα, έως το 1863. Μετά από μικρή παραμονή στην Κωνσταντινούπολη, έρχεται και πάλι στην Αθήνα στα 1865 και καταθέτει μνημόνιο προς τον Βασιλιά Γεώργιο Α΄ με σειρά δικαιολογητικών, ισχυρισμών και πληροφοριών για τη ζωή και τη δράση του επιζητώντας της απονομή σύνταξης για την προς την Ελλάδα υπηρεσίες του. Δεν γνωρίζουμε πότε και που πέθανε.

## Μερικά από τα έργα του
Προσωπογραφίες των Αγωνιστών της Ελληνικής Επανάστασης.

## Παραπομπές


## Εξωτερικοί σύνδεσμοι
* 

Κατηγορία:Φιλέλληνες
Κατηγορία:Δανοί ζωγράφοι
Κατηγορία:Δανοί στρατιωτικοί
Νικήρατος

***Νικήρατος*** είναι θεατρικό έργο της Ευανθίας Καΐρη.

## Υπόθεση
Το έργο τοποθετείται στο πολιορκημένο από τους Τούρκους Μεσολόγγι. Κάθε ελπίδα για βοήθεια έχει χαθεί και ο στρατηγός Νικήρατος σκέφτεται να φυγαδεύσει την κόρη του. Συζητά με το εκπρόσωπο των Μεγάλων Δυνάμεων, επτανήσιο Λυσίμαχο. Εκεί του εκθέτει τις απόψεις του για την όλη κατάσταση. Τα γυναικόπαιδα αναπέμπουν δέηση στο Θεό. Τελικά αποφασίζεται η Έξοδος, ενώ οι άρρωστοι οι γεροντότεροι μένουν πίσω για να τιναχθούν στον αέρα μαζί με τους Τούρκους. Ο Νικήρατος σχεδιάζει την φυγή της κόρης του και του γιου του με τον Λυσίμαχο. Τελικά η κόρη του αποφασίζει να μείνει μαζί του: επιλέγει την αυτοθυσία.

## Εκδοτική ιστορία του έργου
Ο *Νικήρατος* ήταν το πρώτο τυπωμένο θεατρικό έργο αφιερωμένο στην Ελληνική Επανάσταση και εκδόθηκε ανώνυμα στο Ναύπλιο το 1826.

## Δραματουργικά  χαρακτηριστικά
Χαρακτηρίζεται από συγκινησιακή φόρτιση και λυρισμό. Ως προς τη μορφή και το περιεχόμενο συνδυάζει το ιστορικό θέμα με κλασικότροπα εξαρχαϊστικά στοιχεία (αρχαία ονόματα για τα πρόσωπα του δράματος, υψυλός τόνος και χρήση ένός χωρικού σε κομβικό σημείο του έργου).

## Ιδεολογικά χαρακτηριστικά
Φορτίζει το έργο με έντονο πολιτικό προβληματισμό καταγγέλοντας τους ξένους και τις μεγάλες δυναμεις για την αδιαφορία τους απέναντι στον αγώνα των Ελλήνων ενώ έμμεσα θίγει και τις ευθύνες της ελληνικής πλευράς, τις εμφύλιες διενέξεις και τους εθνικούς διχασμούς.

## Παραστασιολογική ιστορία
Το έργο *Νικήρατος* γράφτηκε τρεις μήνες μετά την Έξοδο του Μεσολογγίου το 1826,στην Ερμούπολη. Πρωτοπαρουσιάστηκε το 1827 μπροστά σε πρόσφυγες στην Ερμούπολη,ίσως και το 1830, ενώ σίγουρα παίχτηκε το 1838. Με τον τίτλο *Η άλωσις του Μεσολογγίου* παίζεται το 1837 στο θέατρο του Σκοντζόπουλου στην Αθήνα καθώς και σε αυλική παράσταση που οργανώνει Γερμανός αξιωματικός με Έλληνες ερασιτέχνες. Το 1838 ανεβαίνει στο Μεσολόγγι. Πιθανώς παίχτηκε και το 1869. Επίσης παίχτηκε στην Καΐρειο Σχολή.

## Παραπομπές


## Πηγές

* 
* 
*

Κατηγορία:Νεοελληνικά θεατρικά έργα
Βαλέρι Τιχονένκο

Ο **Βαλέρι Τιχονένκο** (ρωσικά: Вале́рий Тихоне́нко, γεννήθηκε Ανγκρέν, Τασκένδη του σημερινού Ουζμπεκιστάν, στις 19 Αυγούστου 1964) είναι Ρώσος πρώην διεθνής καλαθοσφαιριστής και νυν προπονητής. Έχει αγωνισθεί επί σειρά ετών στην Εθνική Ομάδα της ΕΣΣΔ, με την οποία κατέκτησε πολλές διακρίσεις.

## Καριέρα
Η θέση που αγωνιζόταν ήταν αυτή του σμολ φόργουορντ και διακρινόταν για την ευστοχία του από μέση και μακρινή απόσταση, όσο και για τις διεισδύσεις του στην αντίπαλη ρακέτα.

Ξεκίνησε την αγωνιστική του σταδιοδρομία από την Αλμά Ατά το 1984, αλλά έκανε πολυετή καριέρα με τα χρώματα της ΤΣΣΚΑ Μόσχας, στην οποία έπαιξε από το 1985 έως το 1988, το 1993-94 και από το 1998 μέχρι το 2000, όταν σταμάτησε.
Προηγουμένως είχε αγωνιστεί με την Αλμά Ατά (2 έτη) και των ισπανικών συλλόγων της Βαγιαδολίδ, Κλουμπ Μπαλονθέστο Μάλαγα και Ουέσκα.

Το 1986 επιλέχθηκε στα ντραφτ του NBA από τους Ατλάντα Χοκς στο νούμερο 157 (7ος γύρος) αλλά παρέμεινε στο ρωσικό πρωτάθλημα. Στον ιστορικό ημιτελικό του Παγκόσμιο Πρωτάθλημα του 1986 σημείωσε ένα από τα τρία τρίποντα της μεγάλης ανατροπής με αντίπαλο τη Γιουγκοσλαβία συμβάλλοντας στην μεγάλη πρόκριση της ομάδας του.

Ανέλαβε προπονητής της ΤΣΣΚΑ την περίοδο 2000-2001, όταν και πέτυχε να προκριθεί στο φάιναλ φορ του Παρισιού.
Το 2014 είναι προπονητής στην Αστανά του Καζακστάν.

## Τίτλοι
* Χρυσό στο Ευρωπαϊκό Πρωτάθλημα του 1985 στη Γερμανία
* Αργυρό στο Παγκόσμιο Πρωτάθλημα του 1986 στην Ισπανία
* Αργυρό στο Ευρωπαϊκό Πρωτάθλημα του 1987 στην Αθήνα
* Χρυσό στους Ολυμπιακούς Αγώνες του 1988 στη Σεούλ
* Χάλκινο στο Ευρωπαϊκό Πρωτάθλημα του 1989 στη Γιουγκοσλαβία
* Αργυρό στο Παγκόσμιο Πρωτάθλημα του 1990 στην Αργεντινή
* Αργυρό στο Παγκόσμιο Πρωτάθλημα του 1998 στην Αθήνα

## Πηγές
* Βιογραφία του Βαλέρι Τιχονένκο

## Παραπομπές


Κατηγορία:Σοβιετικοί καλαθοσφαιριστές
Κατηγορία:Ρώσοι καλαθοσφαιριστές
Κατηγορία:Ρώσοι προπονητές καλαθοσφαίρισης
Κατηγορία:Καλαθοσφαιριστές Εθνικής Σοβιετικής Ένωσης
Κατηγορία:Καλαθοσφαιριστές ΤΣΣΚΑ Μόσχας
Κατηγορία:Καλαθοσφαιριστές Βαγιαδολίδ
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές ΤΣΚ ΒΒΣ Σαμάρα
Κατηγορία:Καλαθοσφαιριστές ουκρανικών συλλόγων
Κατηγορία:Καλαθοσφαιριστές Εθνικής Ρωσίας
Κατηγορία:Καλαθοσφαιριστές ρωσικών συλλόγων
Κατηγορία:Προπονητές καλαθοσφαίρισης ρωσικών συλλόγων
Κατηγορία:Προπονητές καλαθοσφαίρισης καζακικών συλλόγων
Κατηγορία:Καλαθοσφαιριστές Πένιας Ουέσκα
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές στους Θερινούς Ολυμπιακούς Αγώνες 1988
Κατηγορία:Καλαθοσφαιριστές στους Θερινούς Ολυμπιακούς Αγώνες 1992
Κατηγορία:Καλαθοσφαιριστές Παγκοσμίου Πρωταθλήματος 1986
Κατηγορία:Καλαθοσφαιριστές Παγκοσμίου Πρωταθλήματος 1990
Κατηγορία:Καλαθοσφαιριστές Παγκοσμίου Πρωταθλήματος 1998
Κατηγορία:Καλαθοσφαιριστές Ευρωμπάσκετ 1985
Κατηγορία:Καλαθοσφαιριστές Ευρωμπάσκετ 1987
Κατηγορία:Καλαθοσφαιριστές Ευρωμπάσκετ 1989
Κατηγορία:Καλαθοσφαιριστές Ευρωμπάσκετ 1995
Κατηγορία:Καλαθοσφαιριστές Ευρωμπάσκετ 1999
Κατηγορία:Ολυμπιονίκες της καλαθοσφαίρισης
Κατηγορία:Προπονητές καλαθοσφαίρισης ΤΣΣΚΑ Μόσχας
Τζον Ντένσμορ

Ο **Τζον Ντένσμορ** (αγγλ. πλήρες όνομα *John Paul Densmore*, 1 Δεκεμβρίου 1944) είναι Αμερικανός μουσικός, γνωστός ως ντράμερ του ροκ συγκροτήματος The Doors.

## Βιογραφία
Ο Ντένσμορ γεννήθηκε στο Λος Άντζελες το 1944 και ασχολήθηκε με την μουσική από την παιδική του ηλικία, μαθαίνοντας αρχικά, πιάνο και στη συνέχεια τύμπανα. Σπούδασε στο "City College" της Σάντα Μόνικα και στο "California State University" μελέτησε την τζαζ μουσική.

Στα 21 του χρόνια ανέλαβε τα τύμπανα των Doors, παραμένοντας μαζί τους μέχρι τη διάλυση τους το 1973, δύο χρόνια μετά τον θάνατο του τραγουδιστή Τζιμ Μόρισον. Μαζί τους, γνώρισε μεγάλη επιτυχία με τα έξι στούντιο άλμπουμ που κυκλοφόρησαν μέχρι το 1971 να ανεβαίνουν στο Top-10 του Billboard και να γίνονται πλατινένια, ενώ ένας δίσκος και δύο σινγκλ τους σκαρφάλωσαν στην κορυφή των αμερικάνικων τσαρτ.

Ο Ντένσμορ έδειξε κατά καιρούς τη δυσαρέσκεια του για την καταστροφική συμπεριφορά του Μόρισον, παραιτούμενος για μία ημέρα το 1967. Μετά τον θάνατο του Μόρισον, οι Doors συνέχισαν ως τρίο, κυκλοφορώντας δύο δίσκους με μέτρια εμπορική επιτυχία, πριν διαλυθούν οριστικά το 1973.
Μετά την διάλυση των Doors, ο Ντένσμορ δημιούργησε τους Butts Band μαζί με τον κιθαρίστα Ρόμπι Κρίγκερ, ηχογραφώντας δύο άλμπουμ μέχρι το 1975, όταν και διαλύθηκαν.

Κατά την δεκαετία του '80, ασχολήθηκε με την χορευτική μουσική περιοδεύοντας για δύο χρόνια στις Ηνωμένες Πολιτείες με τους Bess Snyder and Co.. Μέσα στη δεκαετία έλαβε το βραβείο "LA Weekly Theater Award" για την μουσική στο "*Methusalem*" του Τιμ Ρόμπινς και το "NAACP award" για το έργο "*Rounds*". Στη συνέχεια, συμμετείχε στις ταινίες "*Get Crazy*", "*Dudes*" και "*[[The Doors (ταινία)|The Doors]]*".

Το 1990, εξέδωσε την αυτοβιογραφία του με τίτλο "*Riders On The Storm*", ενώ το 1993 εντάχθηκε στο "Rock and Roll Hall of Fame" μαζί με τους Doors."

Το 2006, κυκλοφόρησε το πρώτο του προσωπικό άλμπουμ με το συγκρότημα του, τους Tribaljazz και επτά χρόνια αργότερα επανήλθε στα φώτα της δημοσιότητας με το βιβλίο "*The Doors Unhinged*", το βιβλίο που έγραψε για την δικαστική του διαμάχη με τους Κρίγκερ και Μάνζαρεκ για τα δικαιώματα του ονόματος των Doors.

## Δισκογραφία

## Παραπομπές

## Εξωτερικοί σύνδεσμοι
* Επίσημη ιστοσελίδα του Τζον Ντένσμορ
* The Doors’ John Densmore on life after Jim and Ray 
* John Densmore | Biography | AllMusic
* John Densmore Discography at Discogs

Κατηγορία:Ροκ μουσικοί
Κατηγορία:Αμερικανοί μουσικοί
Κατηγορία:Ντράμερς
Λιτλ Εξούμα

Η **Λιτλ Εξούμα** (αγγλ. *Little Exuma*) ή σε μεταφρασμένη ονομασία **Μικρή Εξούμα**, είναι νησί στο αρχιπέλαγος Λουκάγιαν, το οποίο ανήκει στις Μπαχάμες και συγκεκριμένα στην αλυσίδα νησιών Εξούμα. Η Μικρή Εξούμα τέμνεται από τον Τροπικό του Καρκίνου. Το νησί βρίσκεται νοτιοδυτικά της νήσου Γκρέιτ Εξούμα και συνδέεται οδικώς με αυτό με μία μικρή γέφυρα. Έχει έκταση 29 τετραγωνικά χιλιόμετρα.

Η κύρια ασχολία των κατοίκων του νησιού είναι ο τουρισμός, η αλιεία και όλων των ειδών τα θαλάσσια σπορ.

Λιτλ Εξουμα